Kishanje ni jina la kata ya Wilaya ya Bukoba Vijijini katika Mkoa wa Kagera, Tanzania yenye postikodi namba 35203 . Wakati wa sensa iliyofanyika mwaka wa 2012, kata ilikuwa na wakazi wapatao 8,381 waishio humo. Kata ya Kishanje ipo kaskazini mashariki na ni kata iliyopo karibu na mpaka wa Uganda. Inaundwa na vijiji vitatu, Kishanje kama kijiji, Bumai na Bushasha. Wakaazi wake ni wakulima wa kawaida, maana hutegemea zao la kahawa ambalo kwa sasa limeshambuliwa na ugonjwa uitwao Mnyauko Fuzali, Migomba ya asili ilishaharibika kwa sasa wanalima FHIA, Yangambi na Mtwishe. Wengine waliokuwanavua uvuvi wa asili wamepigwa marufuku na sera ya utandawazi na wengine walioweza kusalimisha nyavu zao ndogo hawakulipwa fidia hivyo mitaji yao ikafilisiwa na serikali. Kwa ujumla kata hii kwa sasa wananchi wake wengi hawana pato na wanaishi chini kabisa ya pato la dola moja kwa siku. Katika kata ya Kishanje kuna shule nne za msingi ambazo ni Kaalilo, Iluhya,Bumai na Kyembare. Kaalilo na Iluhya ziko katika kijiji cha Kishanje, Kyembare iko katika kijiji cha Bushasha na Bumai iko katika kijiji cha Bumai. Kuna shule mbili za sekondari katika kata ya Kishanje ambazo ni Busilikya na Iluhya.